Esélyegyenlőségi biztos éves beszámoló

2010-2011-es tanév

**Tisztelt küldöttgyűlés!**

Éves munkám eredményeit vázlatpontokba összefoglalva az alább láthatjátok:

* Az év során sok gólyával és több felsőbbévessel bővült a kari fogyatékkal élők adatbázisa, valamint létrehoztunk egy másik adatbázist a tartós betegségben szenvedők számára. Az egyik legfontosabb feladatomnak tekintettem a regisztrációkkal kapcsolatban a tájékoztatás javítását. A ciklusom alatt lezajlott két beiratkozáson minden BSc-s gólyához eljutott az a kisokos ami valószínűleg már a ti kezetekben is megfordult. Megjelentünk a LEN-en is egy esélyegyenlőségi standdal. A tanév során többször tájékoztattam lehetőségeikről a hallgatókat levelezőlistákon keresztül is. A hallgatói kérdéseket és segítségkéréseket megfelelően kezeltem.
* Sikeres érdekképviseleti munkát végeztem az EHÖK esélyegyenlőségi bizottságában. Az üléseken, valamint a közös munkában és programokban aktívan részt vettem. Az elnökkel jó kapcsolatot ápoltam, ami az ügyek intézésénél előnyömre vált.
* Bizonyára találkoztatok év közben az életvezetési tanácsadással. A PPK-n működő Kortárs Segítőcsoport közreműködésével egész évben elérhető volt a kar hallgatói számára ez a szolgáltatás, amit - a csoport koordinátora szerint – kiugróan sokan vettek igénybe. Ezt segítette az ősszel és tavasszal megtartott kampány, amelyeket a földgömbnél tartottunk.
* A kari valamint az EHÖK esélyegyenlőségi beruházási keretéből az egyetemen belül a mi karunkon jött létre a legtöbb beruházás. Gyarapodtunk év közben többek között speciális adó-vevő készülékekkel, valamint a Campus teljes területét lefedő hangostérképpel.
* A tisztségemből fakadó KÖB delegáltságomnak teljes mértékben eleget tettem, valamint sikerült a fogyatékkal élők számára biztosított fix támogatási kategória súlyos, krónikus betegek számára való kiegészítésével.
* Legfőbb eredményemnek azt tartom, hogy sikerült mind a kari HÖK mind a kari vezetés és adminisztráció területén tudatosítani az esélyegyenlőség létét és hogy ez egy élő, fejlődő terület mind az egyetemünkön és a karunkon.

**Köszönöm, hogy elolvastátok a beszámolómat!**

Sándor Máté Csaba

ELTE TTK HÖK

esélyegyenlőségi biztos